
ПРОЦЕДУРА
„ДЕТСКИ КЪТОВЕ“

Управляващият орган на Оперативна програма „Развитие на човешките ресурси“ 2014-2020 г. обяви процедура „Детски кътове“.
Процедурата е предназначена за микро, малки, средни и големи предприятия.

Основни параметри на процедуратa:
Кой може да кандидатства:
· Физически и юридически лица и техни обединения (с бонус точки в процеса на оценка на регистрираните по ТЗ);
· Кандидатът може да участва самостоятелно или в партньорство (директни или асоциирани партньори);
· Асоциираният/ите партньор/и участват в дейностите по проекта, като децата на неговите работници/служители ползват услугите на детските кътове, създадени по проекта. Те не разходват средства от предоставената безвъзмездната финансова помощ.
Допустими дейности: 
· Осигуряване на социални придобивки в предприятията (кът за деца), посредством адаптиране и оборудване на подходящо помещение за полагане на почасови грижи за деца за суровини, материали и консумативи, влагани за производство или услуги;
Всяко проектно предложение трябва да предоставя почасови грижи за минимум 15 деца на възраст до 12 г.!
Помещенията, които ще бъдат адаптирани и оборудвани за детски кътове могат да бъдат собствени на кандидата и/или асоциирания партньор, или под наем.
Помещенията, които ще бъдат адаптирани за почасови грижи за деца, трябва да отговарят на следните минимални изисквания:
- размерът на помещението следва да е съобразен с броя на децата, които ще го посещават, като за всяко дете се осигурява площ от 2,5 кв. м., но не по-малко от 30 кв.м. общо за един детски кът;
- да има естествена светлина и естествена вентилация, осигурени посредством достатъчни на брой и по размер прозорци, които имат отваряемо крило и са подходящо обезопасени;
- подовите настилки в помещението следва да бъдат ударопоглъщащи, с нехлъзгава повърхност, устойчиви на дезинфекционни разтвори и удобни за лесно почистване така, че да не се създават условия за развитие на организми, паразити и насекоми;
- инсталациите в помещението (осветителна, отоплителна и др.) следва да бъдат разположени недостъпно за децата или подходящо обезопасени;
- в случай че към помещението има тераса/и, парапетите следва да бъдат с височина не по-малка от 1,40 m.;
- препоръчително е да се обособи самостоятелен санитарен възел към помещението, включващ преддверие с мивка/и с течаща топла и студена вода и минимум 1 бр. WC клетка, като размерът на санитарния възел и броя на WC клетките следва да бъде съобразен с капацитета на помещението, броя и възрастта на децата, които ще получават почасови грижи;
- в помещенията, предназначени за няколко възрастови групи (до 3 г. и от 3 до 12 г.), се обособяват отделни зони за всяка възрастова група със съответните за нея занимания и/или пособия за игра;
- обзавеждането и оборудването на помещението следва да е съобразено с броя и възрастта на децата, като не е допустимо елементите на обзавеждането да са с остри ръбове и стърчащи части.
· Подбор на безработни лица, регистрирани в ДБТ, за определяне на възможностите им за включване в заетост и/или в обучение при необходимост, свързано с полагане на грижи за деца. 
В рамките на дейността кандидатът/асоциираният партньор следва да извърши подбор на безработните лица, регистрирани в ДБТ, които ще наеме за изпълнение на дейността, свързана с полагане на грижи за деца.!
· Предоставяне на обучение на безработни лица за придобиване на умения за полагане на грижи за деца. 
В рамките на тази дейност кандидатът следва да извърши обучение на лицата за придобиване на умения за полагане на грижи за деца. Обучението следва да обхваща минимум следните теми: 
- придобиване на познания за развитието на детето (деца със специални нужди); 
- дневен режим на детето и ролята на игрите в различна възраст; 
- безопасност на детето и възможности за предотвратяване на критични и опасни за здравето и живота му ситуации; 
- придобиване на познания за реакция в случай на инцидент, остро заболяване и/или насилие; 
- дисциплината като средство за защита и възпитание на детето; 
- придобиване на познания за стандартите за етично поведение на работещите с деца в сферите на образованието, здравеопазването, социалните грижи, правосъдието, вътрешните работи и др., посочени в Етичния кодекс на работещите с деца; 
- придобиване на познания относно разработени процедури за достъп на външни лица в кътовете и такива за приемане и предаване на децата от и на техните родители.
· Включване на безработни лица в субсидирана заетост при работодател за почасово или целодневно полагане на грижи за деца за период до 12 месеца. 
Трудовите и осигурителните отношения на наетите в рамките на проекта лица от работодателя, се уреждат при условията на българското трудово и осигурително законодателство. Лицата могат да бъдат наети на пълен или непълен работен ден, в съответствие с нуждите на работниците / служителите на кандидата/асоциирания партньор. 
Едно безработно лице следва да полага грижи за минимум 5 деца
Допустими разходи: 
· Разходи за трудови възнаграждения по реда на КТ и възнаграждения, определени по реда на ЗДСл.
Допустими са разходи за възнаграждения за всяко лице, включено в заетост при работодател, за почасово или целодневно полагане на грижи за деца за период до 12 месеца - при покриване на средна брутна месечна 
заплата на наетите лица за икономическа дейност “Хуманно здравеопазване и социална работа” за последната година 2019 /по данни на НСИ/ и всички дължими вноски за сметка на работодателите, съгл. изискванията на КТ и КСО;

· Разходи за материали, оборудване, обзавеждане и текущ/основен ремонт на помещенията, в които ще се предоставят почасовите грижи за деца.
По процедурата са допустими разходи по правилата на ЕФРР – до 20 % от общите допустими разходи.
· Разходи за обучение на лица, които не притежават подходяща квалификация за полагане на грижи за деца.
· Разходи за външни услуги (вкл. режийни разходи);
· Разходи за информация и комуникация и разходи за организация и управление.
Бюджет на процедурата:
15 000 000 лева безвъзмездна финансова помощ
Минимална и максимална стойност на предоставяната безвъзмездна финансова помощ: 
· минимална стойност: 50 000 лева
· максимална стойност: 150 000 лева
Процент на съфинансиране от оперативната програма (грант)
· за микро и малки предприятия - до 90%
· за средни предприятия - до 80%
· за големи предприятия - до 70%
Срок за подаване на проекти:
17.30 часа на 15 декември 2020г.
Срок на изпълнение на проектите:
30 юни 2023г.
Начин на кандидастване:
Изцяло по електронен път чрез системата ИСУН 2020, като проектите се подписват с КЕП.
Класиране:
Класирането е на база Критерии и методика за оценка. Ще бъдат финансирани проектните предложения в низходящ ред на получените при оценката точки до изчерпване на бюджета. При равен брой точки подреждането е по реда на част от критериите за оценка.
По процедурата има редица други изисквания, някои ограничения и особености при критериите за оценка. На разположение сме за разяснения, уточнения, коментари и съдействие.

Консултативен център за усвояване на средствата от еврофондовете
за машиностроенето към браншовата камара
Виолин Ненов  (0888 224035)

